open-index/open-wikipedia-markdown huggingface dataset:
বিন্দু দারা সিং

**বিন্দু দারা সিং** (জন্ম: ৬ মে ১৯৬৪) হলেন একজন ভারতীয় চলচ্চিত্র এবং টেলিভিশন অভিনেতা। ২০০৯ সালে, তিনি কালারসে সম্প্রচারিত জনপ্রিয় অনুষ্ঠান *[[বিগ বস|বিগ বসের]]* তৃতীয় আসর জয়লাভ করেন।

## ক্যারিয়ার
১৯৯৪ সালে, বিন্দু হিন্দি চলচ্চিত্র করণে অভিনয়ের মধ্য দিয়ে অভিনয় জগতে পদার্পণ করেন। অতঃপর ১৯৯৬ সালে, তিনি পাঞ্জাবি চলচ্চিত্র, *রাব দিয়া রাখা*য় অভিনয় করেছিলেন; যেটি তার বাবা, দারা সিং পরিচালনা করেছিলেন। এরপর থেকে তিনি বেশ কয়েকটি চলচ্চিত্রে অভিনয় করেছেন, যার বেশিরভাগই হচ্ছে পার্শ্ব চরিত্রে।

রামায়ণে তাঁর বাবার মতো তিনিও টেলিভিশন অনুষ্ঠান, *জয় বীর হনুমান*-এ হনুমানের চরিত্রে অভিনয় করেছেন। অতঃপর তিনি সুপারভিলেনভিত্তিক চরিত্রে অভিনয় শুরু করেন; যার মধ্যে ২০০৩ সালে স্টার প্লাসের ধারাবাহিক *[[শসসস... কোয়ি হ্যাঁয়]]*-এ জাল এবং ২০০৪ সালের *করমা*-এ চার শ চল্লিশ অন্যতম। বিন্দু ৯এক্স-এর ধারাবাহিক *ব্ল্যাক*-এ রাজিব নামে একটি গুরুত্বপূর্ণ চরিত্রে অভিনয় করেছেন; রাজিব চরিত্রটি হচ্ছে এমন একটি চরিত্র যেটি আত্মার সাথে যোগাযোগ স্থাপন করতে পারে। বিন্দু *[[মাস্টারশেফ ভারত ২|মাস্টারশেফ ২]]*, *[[কমেডি সার্কাস]]*, *অল মোস্ট ফেমাস*, *মা এক্সচেঞ্জের* মতো টেলিভিশন অনুষ্ঠানে অংশগ্রহণ করেছেন। তিনি রণবীর কাপুরের সাথে পেপসির একটি বিজ্ঞাপনে জুটি বেঁধেছিলেন।

তিনি ২০০৯ সালে কালারসে সম্প্রচারিত জনপ্রিয় অনুষ্ঠান *[[বিগ বস|বিগ বসের]]* তৃতীয় আসরের বিজয়ী হয়েছেন এবং সবচেয়ে স্টাইলিশ এবং সাহসী প্রতিযোগী হিসেবে শেভ্রোলে ক্রুজ জয়লাভ করেছিলেন; একসাথে নগদ পুরস্কার এবং গাড়ি উভয়ই এরপর কেউ জিততে পারেনি। তিনি এই অনুষ্ঠানের শিরোপা জয়ের জন্য প্রবেশ রানা এবং পুনম ধিল্লোনকে পেছনে ফালিয়েছিলেন। তাকে তার বন্ধুরা 'বড় দিলওয়ালা' (সোনার হৃদয়ে মানুষ) উপাধি দিয়েছে।

বিন্দু দারা সিং *[[গর্ব]]*, *[[ম্যায়নে পেয়ার কিউ কিয়া]]*, *[[পার্টনার (২০০৭-এর চলচ্চিত্র)|পার্টনার]]*, *[[খুশবু (২০০৮-এর চলচ্চিত্র)|খুশবু]]*, *[[টিম – দ্য ফোর্স]]*, *[[কিসে পেয়ার কারু]]*, *[[কমবখত ইশক]]*, *মারুতি*, *[[হাউজফুল (২০১০-এর চলচ্চিত্র)|হাউজফুলের]]* মতো বেশ কয়েকটি সফল চলচ্চিত্রে কাজ করেছেন।

## ব্যক্তিগত জীবন

বিন্দুর বাবা, দারা সিং ছিলেন কুস্তিগির-অভিনেতা। ২০০৩ সালে, তিনি অভিনেত্রী ফারাহ নাজকে তালাক দিয়েছিলেন, যার সাথে তাঁর একটি পুত্র সন্তান (ফাতেজ রণধাওয়া) ছিল। পরবর্তীকালে তিনি মডেল ডিনা উমারোভাকে বিয়ে করেন, যার সাথে তাঁর একটি কন্যা সন্তান (এমেলিয়া রণধাওয়া) রয়েছে।

২০১৩ সালের মে মাসে, তাকে ২০১৩ ইন্ডিয়ান প্রিমিয়ার লিগ স্পট ফিক্সিং মামলায় বুকিদের সাথে জড়িত থাকার অভিযোগে তাকে গ্রেপ্তার করা হয়েছিল।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
কল অফ ডিউটি ২

***কল অফ ডিউটি ২*** একটি ফার্স্ট পার্সন শুটার ভিডিও গেম যেটি ইনফিনিটি ওয়ার্ড দ্বারা নির্মিত এবং বিশ্বের বেশির ভাগ জায়গায় অ্যাক্টিভিশন দ্বারা প্রকাশিত। এটি ''কল অফ ডিউটি'' সিরিজের দ্বিতীয় পর্ব। ২০০৫ সালের ৭ এপ্রিল অ্যাক্টিভিশন ঘোষণা  দেয় গেমটির ব্যাপারে, পরবর্তীতে ২০০৫ সালের ২৫ অক্টোবর মাইক্রোসফট উইন্ডোজনের জন্য এবং ২০০৫ সালের ২২ নভেম্বরে এক বক্স ৩৬০ এর    যাত্রাকালে শিরোনাম হিসেবে প্রকাশিত হয়।অন্যান্য সংস্করণগুলি ধীরে ধীরে ওএস এক্স, মোবাইল ফোন এবং পকেট পিসিগুলির জন্য প্রকাশিত হয়।

গেমটি দ্বিতীয় বিশ্বযুদ্ধের সময় নিয়ে করা হয়েছিল এবং এর অভিযান পদ্ধতিটি চারজন সৈন্যের দৃষ্টিকোণ থেকে দেখা যায়: একজন হচ্ছে রেড আর্মির, একজন মার্কিন যুক্তরাষ্ট্রের সেনাবাহিনী এবং বাকি দুজন ব্রিটিশ সেনাবাহিনীর সৈন্য । এতে মোট ২৭ টি মিশন সহ চারটি ভিন্ন ধরনের অভিযান রয়েছে, তিনটি গল্পে বিভক্ত। মূল *কল অফ ডিউটি* থেকে অনেকগুলি বৈশিষ্ট্য সংযুক্ত এবং পরিবর্তন করা হয়, উল্লেখযোগ্য ভাবে স্বাস্থ্য পুনরুদ্ধার এবং একটি আইকন যা কাছাকাছি গ্রেনেড বিস্ফোরণ হতে গেলে তার সতর্ক সংকেত দেয়।

গেমটি বিশেষ ভাবে গ্রাফিক্স, শব্দ এবং স্বাস্থ্য পুনঃরুদ্ধার ব্যবস্থার জন্য সমালোচকদের প্রশংসা পেয়েছে। একটি সূচনা মূলক গেম হিসেবে, এক্সবক্স ৩৬০ সংস্করণটি তার প্রথম সপ্তাহে ২৫০,০০০ এর বেশি বিক্রি হয়েছিল এবং ২০০৮ সালের জানুয়ারির মধ্যে ২ মিলিয়ন কপি বিক্রি হয়। ২০১৩ সালের নভেম্বর এর মধ্যে, গেমটি ৫.৯ মিলিয়ন কপি বিক্রি হয়।

## গেম প্লে
বাম|থাম্ব| সিংগেল প্লেয়ার অভিযানেপয়েন্টে ডু হক ডি-ডে মিশনে ইউএস রেঞ্জারদের এলসিভিপি অবতরণের যানবাহন নিয়ে উপকূলে যাওয়ার চিত্র তুলে ধরা হয়েছে।
*কল অব ডিউটি ২* হলো ফার্স্ট পার্সন শুটার গেম যার সিঙ্গেল প্লেয়ার স্টোরি মোড এবং মাল্টিপ্লেয়ার মোড রয়েছে। গেমটিতে দ্বিতীয় বিশ্বযুদ্ধের সময় নির্দিষ্ট মিশনগুলোতে বেশ কয়েকটি মিত্র পক্ষের নায়কের চরিত্রে খেলতে হয়। গেমের নায়ক নিচু হয়ে এবং হামাগুড়ি দিয়ে ছোট ছোট নিচু দেয়াল এবং অন্যান্য বাধা ডিঙাতে পারে।  দুটি আগ্নেয়াস্ত্র বহন করতে পারে, যা যুদ্ধক্ষেত্রে বাকী আগ্নেয়াস্ত্রের সাথে অদলবদল করা যেতে পারে, এবং দু ধরনের ফ্র্যাগমেন্টেশন এবং ধোঁয়ার গ্রেনেডও বহন করতে পারে। বন্দুকের লোহার দৃষ্টি রাখার জায়গাটি আরও নিখুঁত ভাবে লক্ষ্যভেদ করতে ব্যবহার করার জন্য ব্যবহার করা হয়। হেডস-আপ ডিসপ্লেতে (এইচ ইউ ডি) একটি কম্পাসটি মিত্র এবং শত্রু উভয়কেই দেখায় এবং খেলোয়াড়কে অবশ্যই পৌঁছাতে হবে এমন জায়গাগুলি, প্রতিরক্ষা করার ক্ষেত্রগুলি, বা শত্রু কামান বা ট্যাঙ্কগুলি চিহ্নিত করতে খেলোয়াড়কে অক্ষম করার জন্য বিস্ফোরক লাগাতে হবে তা দেখিয়ে দেয় এবং শত্রুপক্ষের সেনাবাহিনী নিতে কয়েকটি স্থানে মেশিনগান এবং ফ্ল্যাক কামানের মতো অস্ত্র পাওয়া যায় তা চিহ্নিত করে দেয়। এছাড়াও, কিছু মিশনে খেলোয়াড়কে ট্যাঙ্ক চালিয়ে যুদ্ধ করতে হয়। 

## তথ্যসূত্র

বিষয়শ্রেণী:উইন্ডোজ গেম
বিষয়শ্রেণী:ম্যাক ওএসের গেম
বিষয়শ্রেণী:মোবাইল গেম
বিষয়শ্রেণী:কল অফ ডিউটি
বিষয়শ্রেণী:২০০৫-এর ভিডিও গেম
বিষয়শ্রেণী:যুক্তরাষ্ট্রে উন্নীত ভিডিও গেম
বিষয়শ্রেণী:বহুখেলোয়াড়ের অনলাইন গেম
জেমস ব্রুকস

* **জেমস ব্রুকস** (আমেরিকান ফুটবলার) (জন্ম ১৯৫৮), আমেরিকান ফুটবল খেলোয়াড়

* জেমস ব্রুকস (স্থপতি) (১৮২৫–১৯০১), ইংরেজ স্থপতি
* জেমস ব্রুকস (বিশপ) (১৫১২-), গ্লুস্টার এর বিশপ
* জেমস ব্রুকস (বেসামরিক কর্মচারী) , ভিক্টোয়াল্লিংয়ের ব্রিটিশ অ্যাডমিরাল্টি পরিচালক
* জেমস ব্রুকস (চিত্রকর),  আমেরিকান চিত্রশিল্পী
* জেমস ব্রুকস (রাজনীতিবিদ) (১৮১০–১৯৮৩), নিউ ইয়র্ক থেকে মার্কিন যুক্তরাষ্ট্রের প্রতিনিধি
* জেমস ব্রুকস (রাগবি ইউনিয়ন) (জন্ম ১৯৮০), ইংলিশ রাগবি খেলোয়াড়
* জেমস ব্রুকস ( রেঞ্জার) (১৮৫৫–১৯৪৪), আমেরিকান আইনজীবী
* জেমস ব্রুকস, জুনিয়র (১৯৪২-১৯৯৯), আমেরিকান অভিনেতা, স্টিফেন ব্রুকস তাঁর মঞ্চ নামেই পরিচিত
* জেমস এফ ব্রুকস (জন্ম ১৯৫৫), আমেরিকান ইতিহাসবিদ
* জেমস এল ব্রুকস (জন্ম ১৯৪০), আমেরিকান প্রযোজক, লেখক এবং চলচ্চিত্র পরিচালক
* জিম ব্রুকস, লেহি ভ্যালি ফ্যান্টমস আইস হকি দলের সহ-মালিক
* জিমি ব্রুকস, দেগ্রাসির কাল্পনিক চরিত্র : দ্য নেক্সট জেনারেশন
* জেমস ব্রুকস (বৈদ্যুতিন সংগীতশিল্পী), কানাডিয়ান-আমেরিকান বৈদ্যুতিন সংগীতশিল্পী
* জেমস ব্রুকস, ব্রিটিশ পোস্ট-রক ব্যান্ড অ্যাপ্লায়েন্সেসের গিটারিস্ট
নগেন্দ্র জামাতিয়া

**নগেন্দ্র জামাতিয়া** ( – ২১ জানুয়ারি ২০১৯) ভারতের ত্রিপুরার একজন রাজনীতিবিদ ছিলেন যিনি ইন্ডিজেনিয়াস ন্যাশনালিস্ট পার্টি অব তুইপ্রার রাজনীতির সাথে যুক্ত ছিলেন। তিনি পাঁচবার ত্রিপুরা বিধানসভার বিধায়ক হিসেবে নির্বাচিত হয়েছিলেন। এছাড়া, তিনি ত্রিপুরা সরকারের মন্ত্রী হিসেবেও দায়িত্ব পালন করেছেন।

## জীবনী
নগেন্দ্র জামাতিয়া ১৯৭৭, ১৯৮৩ ও ১৯৮৮ সালে ত্রিপুরা উপজাতি যুব সমিতির প্রার্থী হিসেবে আম্পিনগর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৮৮ সালে বিদ্রোহী সংগঠন ত্রিপুরা ন্যাশনাল ভলেন্টিয়ারসের সাথে শান্তি আলোচনায় অবদান রেখেছেন। তিনি ১৯৮৮ সাল থেকে ১৯৯৩ সাল পর্যন্ত ত্রিপুরা সরকারের কৃষি ও উদ্যানপালন মন্ত্রী হিসেবে দায়িত্ব পালন করেছিলেন।

১৯৯৮ সালে নগেন্দ্র জামাতিয়া ত্রিপুরা উপজাতি যুব সমিতির প্রার্থী হিসেবে আম্পিনগর থেকে ত্রিপুরা বিধানসভার সদস্য হিসেবে নির্বাচিত হয়েছিলেন। পরবর্তীতে, তিনি ইন্ডিজেনিয়াস ন্যাশনালিস্ট পার্টি অব তুইপ্রায় যোগদান করেন। তিনি দলটির সহসভাপতি হিসেবেও দায়িত্ব পালন করেছিলেন। তিনি ২০০৩ সালে ইন্ডিজেনিয়াস ন্যাশনালিস্ট পার্টির প্রার্থী হিসেবে আম্পিনগর বিধানসভা কেন্দ্রের বিধায়ক হিসেবে নির্বাচিত হয়েছিলেন।

নগেন্দ্র জামাতিয়া পবিত্রা জামাতিয়ার সাথে বিবাহবন্ধনে আবদ্ধ হয়েছিলেন। তাদের দুই সন্তান ছিল।

নগেন্দ্র জামাতিয়া ২০১৯ সালের ২১ জানুয়ারি ৭১ বছর বয়সে প্রয়াত হন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০১৯-এ মৃত্যু
বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী
বিষয়শ্রেণী:ইন্ডিজেনিয়াস ন্যাশনালিস্ট পার্টি অব তুইপ্রার রাজনীতিবিদ
বিষয়শ্রেণী:গোমতী জেলার ব্যক্তি
বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩
বিষয়শ্রেণী:ত্রিপুরা বিধানসভার সদস্য ১৯৮৩-১৯৮৮
বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩
বিষয়শ্রেণী:ত্রিপুরা উপজাতি যুব সমিতির রাজনীতিবিদ
বিষয়শ্রেণী:ত্রিপুরা বিধানসভার সদস্য ১৯৯৮-২০০৩
বিষয়শ্রেণী:ত্রিপুরা বিধানসভার সদস্য ২০০৩-২০০৮
ওমিক্রন

**ওমিক্রন** (বড় হাতের অক্ষর **Ο,** ছোট হাতের অক্ষর **ο***,* মাইক্রন অর্থ 'ছোট' যা *[[ওমেগা|ওমেগার]]* বিপরীত) গ্রিক বর্ণমালার ১৫ তম অক্ষর। গ্রিক সংখ্যাগুলির সিস্টেমে এটির মান ৭০। অক্ষরটি ফিনিশিয়ান অক্ষর আইয়াইন 20x20পিক্সেল থেকে প্রাপ্ত। ওমিক্রন অক্ষর থেকে অন্যান্য যে অক্ষরগুলো এসেছে তার মধ্যে আছে রোমান O এবং সিরিলিক O।

ওমিক্রন বড় হাতের অক্ষর মূলত প্রতীক হিসেবে গণিতে ব্যবহার করা হয় বড় O লিখনপদ্ধতিে। কিন্তু ওমিক্রনকে লাটিন থেকে লাটিন অক্ষর O আলাদা করা যায় কঠিন এবং একে সহজেই অঙ্ক ০ (সংখ্যা) সাথে গুলিয়ে ফেলার আশঙ্কা থাকে।

ওমিক্রন একটি নক্ষত্রের গ্রুপের পঞ্চদশ নক্ষত্রকে মনোনীত করতে ব্যবহৃত হয়, এটির বিশাল স্থান নির্ধারণ এবং অবস্থান উভয় ফাংশনেই। এমন তারার মধ্যে ওমিক্রন অ্যান্ড্রোমিডে, ওমিক্রন সেটি এবং ওমিক্রন পার্সেই অন্তর্ভুক্ত।

## তথ্যসূত্র

বিষয়শ্রেণী:গ্রিক অক্ষর
বিষয়শ্রেণী:স্বরবর্ণ
দীননাথ সেন

**দীননাথ সেন** (১৮৩৯/১৮৪০–১৮৯৮) ছিলেন একজন বাঙালি সমাজ সংস্কারক এবং সাংবাদিক। তিনি ঊনবিংশ শতকে ঢাকার শিক্ষা-সংস্কৃতিক্ষেত্রে গুরুত্বপূর্ণ ভূমিকা পালন করেন। বাংলাদেশের ঢাকা শহরের প্রথম বাংলা সংবাদপত্র ঢাকাপ্রকাশের দ্বিতীয় সম্পাদক ছিলেন।

## প্রারম্ভিক জীবন
দীননাথ সেন ১৮৩৯ অথবা ১৮৪০ সালে মানিকগঞ্জের দশরা গ্রামে জন্মগ্রহণ করেন। তার পিতার নাম গোলকনাথ এবং মাতার নাম দয়াময়ী। পিতার কর্মস্থল কুমিল্লায় হওয়ায় প্রথমজীবনে কুমিল্লা জিলা স্কুলে লেখাপড়া করেন। পরবর্তীতে ঢাকা কলেজে শিক্ষালাভ করেন।

## কর্মজীবন
দীননাথ ১৮৬১ সাল থেকে ১৮৬৪ সাল পর্যন্ত পোগোজ স্কুলের প্রধান শিক্ষক ছিলেন। তিনি এ বিদ্যালয়ের প্রথম বাঙালি প্রধান শিক্ষক। ১৮৬৬ সালে ঢাকা কলেজিয়েট স্কুলে শিক্ষকতা করেন। পূর্ববঙ্গের স্কুলগুলোর ডেপুটি ইন্সপেক্টর হিসেবেও কিছুকাল দায়িত্ব পালন করেন। তিনিসহ আরো কয়েকজনের প্রচেষ্টায় ঢাকার প্রথম বাংলা সংবাদপত্র ঢাকাপ্রকাশ প্রতিষ্ঠিত হয়। এর প্রথম সম্পাদক ছিলেন কৃষ্ণচন্দ্র মজুমদার। পরবর্তীতে দীননাথ পত্রিকাটির সম্পাদকের দায়িত্ব পালন করেন। ১৮৫৮ সালে ঢাকার তৎকালীন ব্রাহ্ম স্কুল (বর্তমান জগন্নাথ বিশ্ববিদ্যালয়), স্ত্রী শিক্ষা সভা ও ইডেন স্কুল প্রতিষ্ঠাতাদের মধ্যে তিনি অন্যতম।

দীননাথ ১৮৬৬ সালে ঢাকায় ব্রাহ্মদের নিজস্ব উপাসনালয় নির্মাণের প্রস্তাব করেন। এই প্রস্তাবের প্রেক্ষিতে ২৫ আগস্ট ১৮৬৬ সালে ৯ সদস্যের নির্মাণ কমিটি গঠন করা হয় যার সাধারণ সম্পাদক ছিলেন তিনি। তারপর নির্মিত হয় ঢাকার ব্রাহ্ম সমাজ মন্দির। তিনি ঢাকার গেন্ডারিয়াতে জমি ক্রয় করে তার বাড়ি নির্মাণ করেন যারফলে গেন্ডারিয়া আবাসিক এলাকা প্রতিষ্ঠিত হয়। তার নাম অনুসারে গেন্ডারিয়ার একটি সড়কের নামকরণ করা হয়েছে ‘দীননাথ সেন রোড’।

## সাহিত্যকর্ম
দীননাথ বেশ কিছু গ্রন্থ রচনা করেন যার মধ্যে উল্লেখযোগ্য হলো:
* শিক্ষাদান প্রণালী
* মানসিক গণনা
* বঙ্গদেশ ও আসামের সংক্ষিপ্ত বিবরণ

## পারিবারিক জীবন
দীননাথ সেনের পুত্র আদিনাথ সেন। আদিনাথের পুত্র দিবানাথ সেন বাংলা অভিনেত্রী সুচিত্রা সেনের সঙ্গে বিবাহবন্ধনে আবদ্ধ হন। দিবানাথ-সুচিত্রা দম্পতির কন্যা মুনমুন সেন। মুনমুন সেনের কন্যা রাইমা সেন ও রিয়া সেন।

## তথ্যসূত্র

বিষয়শ্রেণী:১৮৪০-এ জন্ম
বিষয়শ্রেণী:বাঙালি সমাজ সংস্কারক
বিষয়শ্রেণী:১৮৯৮-এ মৃত্যু
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:কুমিল্লা জিলা স্কুলের প্রাক্তন শিক্ষার্থী
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:বাংলাদেশী সমাজকর্মী
বিষয়শ্রেণী:বাংলাদেশী সাংবাদিক
বিষয়শ্রেণী:বাঙালি সাহিত্যিক
বিষয়শ্রেণী:বাঙালি সাংবাদিক
বিষয়শ্রেণী:বাংলাদেশী হিন্দু
রুহি বানু

**রুহি বানু** (আগস্ট ১০, ১৯৫১ – জানুয়ারী ২৫, ২০১৯) পাকিস্তানি অভিনেতা

## শৈশবকাল
১০ আগস্ট রুহি বানু করাচীতে জন্মগ্রহণ করেন . তার পিতা তবলা বাদক আল্লা রাখা খান।

## কর্মজীবন
রুহি টেলিভিশনে অভিনয়ে যোগ দিয়েছিলেন তিনি লাহোরের সরকারী কলেজ থেকে মনোবিজ্ঞানে স্নাতকোত্তর করছিলেন।.

রুহী কিরান কাহানী, জারদ গুলাব, দরজা এবং আরও অনেক বিখ্যাত নাটক ৭০ এবং ৮০ এর দশকে অভিনয় করেছিলেন।

## পুরস্কার

* প্রাইড অফ পারফরম্যান্স আভিনয় এর জন্য ১৯৮১ সালে পুরস্কার পান।
* নিগার পুরস্কার
* গ্রাজুয়েট পুরস্কার
* লাক্স পুরস্কার (আজীবন সম্মাননা)

## মৃত্যু
২০০৫ সালে, তার ২০ বছরের ছেলে অজ্ঞাতপরিচয় খুনিদের দ্বারা হত্যা করা হয়েছিল।তিনি সিজোফ্রেনিয়ায় ভুগছিলেন।

তিনি ২৫ জানুয়ারি ২০১৯ সালে ইস্তাম্বুল এ মৃত্যুবরণ করেন।

## তথ্যসূত্র

বিষয়শ্রেণী:পাকিস্তানি অভিনেতা
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:লাক্স স্টাইল পুরস্কার বিজয়ী
বিষয়শ্রেণী:১৯৫১-এ জন্ম
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:২০১৯-এ মৃত্যু
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:করাচির ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:নিগার পুরস্কার বিজয়ী
বিষয়শ্রেণী:পাকিস্তানি নারী মডেল
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:করাচির অভিনেত্রী
বিষয়শ্রেণী:পশতু চলচ্চিত্র অভিনেত্রী
বিষয়শ্রেণী:মুহাজির ব্যক্তি
বিষয়শ্রেণী:সিজোফ্রেনিয়ায় আক্রান্ত ব্যক্তি
সিদ্ধার্থ ভরদ্বাজ

**সিদ্ধার্থ ভরদ্বাজ** (জন্ম: ৩ মার্চ ১৯৮৭) হলেন একজন ভারতীয় অভিনেতা, মডেল এবং ভিজে। তিনি এমটিভি ইন্ডিয়ায় সম্প্রচারিত ডেটিং আপাতবাস্তব টেলিভিশন অনুষ্ঠান এমটিভি স্প্লিটসভিলা ২ জয়লাভ করেছেন। তিনি উক্ত অনুষ্ঠানে সাক্ষী প্রধানের সাথে জুটিবদ্ধ হয়ে ৫,০০,০০০ রুপি জয়লাভ করেছেন। ২০১১ সালে, তিনি কালারসে সম্প্রচারিত জনপ্রিয় অনুষ্ঠান *[[বিগ বস|বিগ বসের]]* দ্বিতীয় আসরে ২য় রানার-আপ হয়েছেন।

## টেলিভিশন

## চলচ্চিত্রের তালিকা

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:কেন্দ্রীয় বিদ্যালয়ের প্রাক্তন শিক্ষার্থী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভিজে (মিডিয়া ব্যক্তিত্ব)
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
শিরিন জাওয়াদ

**শিরিন জাওয়াদ** (জন্ম:১০ অক্টোবর, ১৯৭১) একজন ব্রিটিশ ও বাংলাদেশী সঙ্গীতশিল্পী। তিনি ফিউসন ও লোক ধরনের গান পরিবেশন করেন। তার বাবার পৈতৃক নিবাস বাংলাদেশের চট্টগ্রাম জেলায়।

## প্রাথমিক জীবন
শিরিন জাওয়াদ ১৯৭১ সালের শেষের দিকে পূর্ব লন্ডনে জন্মগ্রহণ করেন এবং সেখানেই বেড়ে উঠেন। তিনি মাত্র দুই বছর বয়সে তার বাবার সাথে গান গেয়েছিলেন। তিনি শখের বশত ছোট থেকেই বলিউডে গান গাওয়া শুরু করেন। তার বাবা তাকে সঙ্গীত শেখার জন্য উৎসাহিত করেছিলেন। তিনি তার জীবনের প্রথম পারফরমেন্স করেন স্কুলে। তার বাবা ও মায়ের কাছে ঘরের মধ্যে বাংলা লোক সঙ্গীতের অনুপ্রেরণা পান।

## কর্মজীবন
জাওয়াদ গায়িকা হওয়ার আগে একজন সমাজকর্মী হিসেবে সকলের কাছে বেশ পরিচিতি পান। ১৯ বছর বয়সে তিনি পাবলিক পারফরমেন্সে লোক সঙ্গীতের গান গেয়েছিলেন। তিনি যুক্তরাজ্য জুড়ে কমিউনিটি ফাংশন এবং মেলায় গান গান। ২০০২ সালে তিনি বেথেনাল গ্রিন ফেস্টিভাল এশিয়ান ট্যালেন্ট প্রতিযোগিতায় বিজয়ী হয়েছেন।

২০০৭ সালে জাওয়াদের প্রথম অ্যালবাম "পাঞ্জাবিওয়ালা" মুক্তি পায়, যা হাবিব ওয়াহিদের সঙ্গীতায়নে করা হয়। তিনি তার প্রথম অ্যালবামের গানগুলোকে তার মৃত মায়ের নামে উৎসর্গ করেন। লেজার ভিশনের সঙ্গীতায়নে ২০০৯ সালে তার দ্বিতীয় অ্যালবাম "মাতোয়ালি" মুক্তি পায়। এই অ্যালবামের গানগুলো তিনি বাংলাদেশের বিভিন্ন অঞ্চল থেকে সংগ্রহ করেন। এরপর আবারও লেজার ভিশনের সঙ্গীতায়নে তার তৃতীয় অ্যালবাম "রঙ্গিলা" মুক্তি পায়। যাতে হাবিব ওয়াহিদ, বাপ্পা মজুমদার, ফুয়াদ, হৃদয় খান, রুমেল, রুম্মান, রাফা এবং রায়হান সমন্বিতভাবে কাজ করেন।

তিনি নিয়মিত বাংলাদেশ, ইংল্যান্ড, আমেরিকা, ডেনমার্ক, ইতালি ও স্পেনসহ বিশ্বের বিভিন্ন দেশে গানের অনুষ্ঠান করে থাকেন। ২০১৫ সালের আগস্ট মাসে বার্মিংহামের বারক্লাইকার্ডের অ্যারিনাতে সঙ্গীতানুষ্ঠান করেন।

শিরিনের গাওয়া গানের প্রধান আকর্ষণীয় বিষয় হলো এশীয় লোক ও আধ্যাত্মিক সঙ্গীত।

## ডিস্কোগ্রাফি
### একক

### অ্যালবামসমূহ

## তথ্যসূত্র

## বহিঃসংযোগ
*
*

বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:ইংরেজ মুসলিম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:লন্ডনের সঙ্গীতশিল্পী
বিষয়শ্রেণী:২১শ শতাব্দীর ইংরেজ গায়িকা
বিষয়শ্রেণী:লেজার ভিশনের শিল্পী
লিঙ্গত্বক-বন্ধনী

**ফ্রেনুলাম** () বা **পুরুষাঙ্গের লিঙ্গত্বকের ফ্রেনুলাম** হলো শিশ্নমুণ্ডের নিচে অবস্থিত স্থিতিস্থাপক টিশুর একটি মণ্ডলী, যেটি লিঙ্গত্বককে ভার্নাল শ্লৈষ্মিক ঝিল্লির সাথে সংযুক্ত করে, এবং শিশ্নমুন্ডের সাথে লিঙ্গত্বকের যোগাযোগে সহায়তা করে। 

ফ্রেনুলাম ব্রিভ বা ফ্রেনুলার কর্ডির ক্ষেত্রে, লিঙ্গমুণ্ড যাতে মুক্তভাবে নড়তে পারে ও পরিপূর্ণভাবে অবমুক্ত হতে পারে তার জন্য ফ্রেনুলাম হয়তো আংশিক বা সম্পূর্ণভাবে অপসারণ করা হতে পারে। খৎনার সময়ও মাঝেমধ্যে ফ্রেনুলাম অপসারণ করা হয়। 

## সংবেদনশীলতা
ফ্রেনুলাম ও পুরুষাঙ্গের নিচের দিকে থাকা এর সাথে সংযুক্ত টিশু ডেলটা যৌনতা বিষয়ক পাঠ্যপুস্তক অনুযায়ী "দারুণ প্রতিক্রিয়াশীল" ও "হালকা ও নরম স্পর্শের প্রতি বিশেষভাবে সংবেদনশীল"। "নিচের দিকের খাদ, মানে পুষ্পমুকুট লিঙ্গমুণ্ডের নিচের অংশ"-কে বলা হয় "স্বতন্ত্র লীলার উৎস"।   কিছু পুরুষের ক্ষেত্রে এ অংশের পৌনপুনিক উদ্দীপনা রাগমোচন ও বীর্যস্খলনে রূপ নিতে পারে।

স্পাইনাল কর্ডে আঘাতযুক্ত পুরুষ, যাদের সংবেদন বা উদ্দীপনা মস্তিষ্ক পর্যন্ত পৌঁছাতে পারে না, তারা ফ্রেনুলাম উদ্দীপনার মাধ্যমে রাগমোচন করতে পারে। 

## রোগবিদ্যা
ফ্রেনুলাম ব্রিভ হলো এমন একটা অবস্থা যেখানে ফ্রেনুলামের আকার ছোট হওয়ার কারণে লিঙ্গত্বকের নড়াচড়া ব্যাহত হয়, যা সাধারণ যৌন কার্যক্রমকেও বাধাগ্রস্থ করতে পারে। খৎনা, ফ্রিনোলোপ্লাস্টির মাধ্যমে সমাধান করা হয়।

প্রথম পর্যায়ের হাইপাসপেডিয়াসের ক্ষেত্রে ফ্রেনুলাম একেবারেই না থাকতে পারে।

যৌন মিলনের সময় পুরো ফ্রেনুলাম ছিড়ে যেতে পারে। ফ্রেনুলার ধমনী নামে একপ্রকার পৃষ্ঠীয় ধমনী আহত হওয়ার মাধ্যমে উল্লেখযোগ্য পরিমাণে রক্তপাতও হতে পারে।

## পুরুষাঙ্গ ফ্রেনেকটমি
পুরুষাঙ্গ থেকে ফ্রেনুলাম সরিয়ে নেয়ার জন্য ফ্রেনেকটোমি করা যেতে পারে, যা ফ্রেনুলাম ব্রিভ অথবা ফ্রেনুলাম কর্ডির চিকিৎসা হতে পারে। 

চিত্র:Frenulum view.jpg|প্রসারিত ফ্রেনুলাম।
চিত্র:Frenulumretained-circumcised.jpg|খৎনার সময় ফ্রেনুলাম।
চিত্র:Frenulum of prepuce.jpg|thumb|
চিত্র:Penisfrenulum.jpg|ফ্রেনুলাম কর্ডি।
চিত্র:Frenulum, post-circumcision.jpg|খৎনার পর অনাপসারিত ফ্রেনুলাম।
চিত্র:Frenulum disrupt.JPG|ফ্রিনেকটমির পর অপসারিত ফ্রেনুলাম।
চিত্র:Penis glans man (2).jpg
চিত্র:Penis glans head foreskin man.jpg|লিঙ্গমুণ্ডের ত্বক
চিত্র:Penis hole.jpg


## তথ্যসূত্র

## বহিঃসংযোগ

*

বিষয়শ্রেণী:খৎনা
বিষয়শ্রেণী:পুরুষাঙ্গ
বিষয়শ্রেণী:মানব শিশ্নের শারীরস্থান
বিষয়শ্রেণী:স্তন্যপায়ী পুং প্রজনন তন্ত্র
বিলাসপুর লোকসভা কেন্দ্র

**বিলাসপুর লোকসভা কেন্দ্র**টি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৭২৯,২২৯ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি ছত্তিশগড়ের বিলাসপুর জেলার উত্তরাংশ বাদে সমগ্র জেলা ও সমগ্র মুঙ্গেলি জেলায় অবস্থিত বিধানসভা কেন্দ্রগুলি নিয়ে গঠিত৷

## ইতিহাস
বিলাসপুর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।

## বিধানসভা কেন্দ্র গুলি
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (মুঙ্গেলি, মস্তুরী) তফসিলী জাতিদের জন্য সংরক্ষিত।

; কোটা বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২৫ নং বিধানসভা কেন্দ্র৷ এটি বিলাসপুর জেলায় অবস্থিত৷ এটি একটি অসংরক্ষিত আসন৷
; লোরমি বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২৬ নং বিধানসভা কেন্দ্র৷ এটি মুঙ্গেলি জেলায় অবস্থিত৷ এটি একটি অসংরক্ষিত আসন।
; মুঙ্গেলি বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২৭ নং বিধানসভা কেন্দ্র৷ এটি মুঙ্গেলি জেলায় অবস্থিত৷ এটি তপসিলী জাতিদের জন্য সংরক্ষিত আসন৷
; তখতপুর বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্র। এটি বিলাসপুর জেলায় অবস্থিত৷ এটি একটি অসংরক্ষিত আসন৷
; বিলহা বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্র। এটি বিলাসপুর জেলায় অবস্থিত৷ এটি একটি অসংরক্ষিত আসন৷
; বিলাসপুর বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্র। এটি একটি অসংরক্ষিত আসন। এটি বিলাসপুর জেলায় অবস্থিত৷
; বেলতারা বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্র। এটি একটি অসংরক্ষিত আসন। এটি বিলাসপুর জেলায় অবস্থিত৷
; মস্তুরী বিধানসভা কেন্দ্র 
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩২ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বিলাসপুর জেলায় অবস্থিত৷

## তথ্যসূত্র

বিষয়শ্রেণী:ছত্তিশগড়ের লোকসভা কেন্দ্র
বিষয়শ্রেণী:বিলাসপুর জেলা
সৌরভ দাস

**সৌরভ দাস** (জন্ম: ২১ জানুয়ারী ১৯৮৯) একজন ভারতীয় অভিনেতা, উপস্থাপক, কৌতুক অভিনেতা, এবং থিয়েটার পরিচালক।  ‘বয়েই গেল’ টিভি ধারাবাহিকের মাধ্যমে তিনি অভিনয় জীবন শুরু করেন। তিনি দম দম দীঘা দীঘা, বলো দুগ্গা মাই কি (২০১৭) এবং ওয়েব সিরিজ "মন্টু পাইলট", "চরিত্রহীন" ও "রহস্য রোমাঞ্চ - সিজন ৩" - তার ভূমিকার জন্য সর্বাধিক পরিচিত ।

## ব্যক্তিগত জীবন

সৌরভ দাস ১৯৮৯ সালের ২১ জানুয়ারী ভারতের পশ্চিমবঙ্গে এক হিন্দু পরিবারে জন্মগ্রহণ করেন। কলকাতার সাউথ পয়েন্ট স্কুল থেকে পড়াশোনা শেষ করেন। তার মা রবীন্দ্রভারতীর গানের ছাত্রী হওয়ায় সংগীতশিল্পী হওয়ার ইচ্ছা ছিল তার। ছাত্র জীবনেই ব্যান্ডও খুলেছিলেন। তারপর থিয়েটারের দিকে আকৃষ্ট হন। ২০২১ সালে তিনি আনুষ্ঠানিকভাবে তৃণমূল কংগ্রেসে যোগ দেন।

তিনি ২০২৩ সালের ১৫ ডিসেম্বর অভিনেত্রী দর্শনা বণিকের সাথে বিবাহ বন্ধনে আবদ্ধ হন।

## কর্মজীবন
সৌরভ জ়ি বাংলার টিভি ধারাবাহিক বয়েই গেলোতে অভিনয়ের মাধ্যমে তার অভিনয় জীবন শুরু করেছিলেন। এতে তিনি ধারাবাহিকের নায়ক অর্জুনের কাকাতো ছোটভাই বীরসা বসাক চরিত্রে অভিনয় করেন। ওনির রচিত-পরিচালিত *কুছ ভিগে আলফাজ্জ* ছবিটির মাধ্যমে বলিউড চলচ্চিত্রে তাঁর আত্মপ্রকাশ হয় । তিনি অঞ্জন দত্ত, অরিন্দম শীল, বিরসা দাশগুপ্ত, কমলেশ্বর মুখোপাধ্যায় এবং রাজ চক্রবর্তীর মতো প্রশংসিত বাংলা চলচ্চিত্র পরিচালকদের সাথে কাজ করেছেন । জি বাংলা সিনেমার মৌলিক চলচ্চিত্র *[[চোরে চোরে মাসতুতো ভাই]]* -এ প্লেব্যাক গায়ক হিসাবে আত্মপ্রকাশ করেছিলেন ।

## চলচ্চিত্রের তালিকা

### চলচ্চিত্র

### ওয়েব ও টিভি ধারাবাহিক

### টিভি অনুষ্ঠান

## পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেতা
বিষয়শ্রেণী:কলকাতার অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনয়শিল্পী
জন উইন্ডম

**জন উইন্ডম পারকেস লুকাস বেইনন হ্যারিস** (ইংরেজি: John Wyndham Parkes Lucas Beynon Harris; ; ১০ জুলাই, ১৯০৩&nbsp;– ১১ মার্চ, ১৯৬৯) ছিলেন একজন ইংরেজ কল্পবিজ্ঞান লেখক। তিনি **জন উইন্ডম** ছদ্মনামে লেখা তাঁর রচনাগুলির জন্য সমধিক পরিচিত। তবে তিনি তাঁর নামের বিভিন্ন অংশের মিশ্রণে সৃষ্ট **জন বেইনন** ও **লুকাস পারসেক** ইত্যাদি নামেও লিখেছেন। তাঁর কয়েকটি রচনা মহাপ্রলয়োত্তর প্রেক্ষাপটে লেখা। তাঁর সর্বাধিক পরিচিত লেখাগুলির অন্যতম *[[দ্য ডে অফ দ্য ট্রিফিডস]]* (১৯৫১) ও *[[দ্য মিডউইচ কুকুস]]* (১৯৫৭)। শেষোক্ত রচনাটি *ভিলেজ অফ দ্য ড্যামড* নামে দুই বার চলচ্চিত্রায়িত হয়েছে।

## তথ্যসূত্র
**পাদটীকা**

**সূত্রপঞ্জি**

## গ্রন্থপঞ্জি
* 
*Harris, Vivian Beynon, "My Brother, John Wyndham: A Memoir"  transcribed and edited by David Ketterer, in *Foundation: The International Review of Science Fiction* 28 (Spring 1999) pp.&nbsp;5–50
* 
* Ketterer David, "Questions and Answers: The Life and Fiction of John Wyndham" in *The New York Review of Science Fiction* 16 (March 2004) pp.&nbsp;1, 6–10
* Ketterer, David, "The Genesis of the Triffids" in *The New York Review of Science Fiction* 16 (March 2004) pp.&nbsp;11–14
* Ketterer, David, "John Wyndham and the Sins of His Father: Damaging Disclosures in Court" in *Extrapolation* 46 (Summer 2005) pp.&nbsp;163–188
* Ketterer, David, "'Vivisection': Schoolboy John Wyndham's First Publication?" in *Science Fiction Studies* 78 (July 1999): pp.&nbsp;303–311, expanded and corrected in *Foundation: The International Review of Science Fiction* 29 (Summer 2000) pp.&nbsp;70–84
* Ketterer, David,  "'A Part of the . . . Family': John Wyndham's *The Midwich Cuckoos* as Estranged Autobiography"  in *Learning from Other Worlds: Estrangement, Cognition and the Politics of Science Fiction and Utopia* edited by Patrick Parrinder (Liverpool: University of Liverpool Press, 2001)  pp.&nbsp;146–177
* Ketterer, David, "When and Where Was John Wyndham Born?" in *Foundation: The International Review of Science Fiction* 42 (Summer 2012/13)  pp.&nbsp;22–39
* Ketterer, David, "John Wyndham (1903[?]–1969)"  in *The Literary Encyclopedia* (online, 7 November 2006)
* Ketterer, David, "John Wyndham: The Facts of Life Sextet" in *A Companion to Science Fiction* edited by David Seed (Oxford: Blackwell, 2003) pp.&nbsp;375–388
* Ketterer, David, "John Wyndham's World War III and His Abandoned *Fury of Creation* Trilogy" in *Future Wars: The Anticipations and the Fears* edited by David Seed (Liverpool: Liverpool University Press, 2012) pp.&nbsp;103–129
* Ketterer, David, "John B. Harris's Mars Rover on Earth" in *Science Fiction Studies* 41 (July 2014) pp.&nbsp;474–475

## বহিঃসংযোগ
* .
* .
* 
* .
* 
*  (somehow restricted to viewing only in UK)
* 
* .
* .

বিষয়শ্রেণী:১৯০৩-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:ইংরেজ কল্পবিজ্ঞান লেখক
বিষয়শ্রেণী:ছদ্মনামধারী লেখক
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:ইংরেজ ঔপন্যাসিক
বিষয়শ্রেণী:ইংরেজ গদ্যসাহিত্য রচয়িতা
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:ব্রিটিশ হোম গার্ডের সৈনিক
বিষয়শ্রেণী:ইংরেজ ছোটগল্পকার
বিষয়শ্রেণী:ইংরেজ পুরুষ ঔপন্যাসিক
২০২২ পাপুয়া নিউ গিনি ত্রিদেশীয় সিরিজ (রাউন্ড ১৬)

**২০২২ পাপুয়া নিউ গিনি ত্রিদেশীয় সিরিজ** ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৬শ পর্ব যা ২০২২ সালের সেপ্টেম্বর মাসে পাপুয়া নিউ গিনিতে অনুষ্ঠিত হয়। সিরিজটি ছিল নামিবিয়া, পাপুয়া নিউ গিনি ও মার্কিন যুক্তরাষ্ট্রের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ। প্রাথমিকভাবে সিরিজটি ২০২১ সালের মে মাসে অনুষ্ঠিত হওয়ার কথা থাকলেও কোভিড-১৯ মহামারির কারণে ২০২১ সালের ফেব্রুয়ারি মাসে সিরিজটি স্থগিত করা হয়।

## দলীয় সদস্য

## সূচি
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা 

বিষয়শ্রেণী:২০২২-এ পাপুয়া নিউগিনীয় ক্রিকেট
বিষয়শ্রেণী:২০২২-এ নামিবীয় ক্রিকেট
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
পাপুয়া নিউ গিনি
পাপুয়া নিউ গিনি ত্রিদেশীয় সিরিজ
দৌসা লোকসভা কেন্দ্র

**দৌসা লোকসভা কেন্দ্র**টি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়।  এই কেন্দ্রটি তফসিলী উপজাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর দৌসা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রের সকল বিধানসভা কেন্দ্রগুলি দৌসা জেলা, জয়পুর জেলা এবং আলওয়ার জেলার অংশ নিয়ে গঠিত। 
## ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।

## বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।

;বাসি বিধানসভা কেন্দ্র 
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্রের।  এই কেন্দ্রটি তফসিলী উপজাতিদের জন্য সংরক্ষিত।
;চাকসু  বিধানসভা কেন্দ্র
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
;থানাগাজি বিধানসভা কেন্দ্র
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
;বন্দিকুই  বিধানসভা কেন্দ্র
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
;মহুয়া বিধানসভা কেন্দ্র
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮৬ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
; সিকরাই বিধানসভা কেন্দ্র
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
;দৌসা বিধানসভা কেন্দ্র
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
;  লালসোত বিধানসভা কেন্দ্র
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।

## বর্তমান ও প্রাক্তন বিজয়ী সাংসদদের তালিকা
আসনটির বর্তমান সংসদ সদস্য হলেন ভারতীয় জনতা পার্টি'র হরিশচন্দ্র মীনা।

## ফলাফল
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।

## আরও দেখুন
* রাজস্থানের লোকসভা কেন্দ্রের তালিকা

## তথ্যসূত্র

## আরও পড়ুন
* Surjit S. Bhalla. *Citizen Raj: Indian Elections 1952-2019* (2019 https://www.amazon.in/Citizen-Raj-Indian-Elections-1952-2019/dp/9388689127 
* Prannoy Roy, Dorab R. Sopariwala . *he Verdict:Decoding India's Elections* (2019) https://penguin.co.in/book/uncategorized/the-verdict/
## বহিঃসংযোগ

* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:রাজস্থানের লোকসভা কেন্দ্র
বিষয়শ্রেণী:দৌসা জেলা
শুটার (দ্ব্যর্থতা নিরসন)

**শুটার** শিরোনামে নিম্নের বিষয় সমূহ নির্দেশিত হতে পারে-

# শুটার (২০০৭-এর চলচ্চিত্র) - ২০০৭ সালে মুক্তিপ্রাপ্ত হলিউড চলচ্চিত্র।
#শ্যুটার (২০১৬-এর চলচ্চিত্র) - ২০১৬ সালে মুক্তিপ্রাপ্ত বাংলাদেশী চলচ্চিত্র।
# শুটিং ক্রীড়া - একধরণের খেলা, যেখানে ক্রিড়াবিদ লক্ষবস্তুতে গুলি চালান। এ খেলার ক্রিড়াবিদকে শ্যুটার বলা হয়।
শাকির কাশেমী

**শাকির কাসেমী** (উর্দু: قارى شاكر قاسمى) ছিলেন একজন পাকিস্তানি ক্বারী (কুরআন তেলাওয়াতকারী)। তিনি শিশুদের টেলিভিশন প্রোগ্রাম ইকরা (অনুবাদ পাঠ) এর উপস্থাপক ছিলেন, যা কোরআন আরবীকে সঠিকভাবে তেলাওয়াত ও উচ্চারণ করার বিষয়ে পাঠ এবং অনুশীলন  পদ্ধতি আলোচনা করতেন। অনুষ্ঠানটি ১৯৭৮  থেকে ১৯৮৫ সাল পর্যন্ত পাকিস্তান টেলিভিশন কর্পোরেশন(পিটিভি) -এবং পুনরায় প্রচারিত হয়েছিল এবং এর পরে ক্বারী ওয়াহেদ জাফর কাশেমি (তার ছোট ভাই) উপস্থাপনা করেছিলেন এবং তার সাথে ক্বারী খুসি মুহাম্মদ  ছিলেন। ক্বারী শাকির কাশেমী প্রথম ব্যক্তি ছিলেন যিনি জাতিসংঘে কুরআন তেলাওয়াত করেছিলেন। 

তিনি সেপ্টেম্বরে ১৯৪৩ সালে ভারতের উত্তরপ্রদেশে জন্মগ্রহণ করেন এবং ২০২৩ সালের মার্চে কানাডার অন্টারিওতে মৃত্যুবরণ করেন।

## প্রকাশনা
* দরসে কুরআন 

## পুরস্কার
 * প্রাইড অফ পারফরম্যান্স পান ১৯৮০ সালে শ্রেষ্ঠ কুরআন পাঠ করার জন্য।

## তথ্যসূত্র

বিষয়শ্রেণী:পাকিস্তানি মুসলিম
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:১৯৪৩-এ জন্ম
বিষয়শ্রেণী:২০২৩-এ মৃত্যু
ওয়াহেদ জাফর কাশেমী

**ওয়াহেদ জাফর কাশেমী** (আরবী: قاري وحيد ظفار قسمي) একজন পাকিস্তানি নাত গায়ক ও ক্বারী  নবী মুহাম্মদের প্রশংসা করে কাব্য রচনা করেছেন। কাসমি উর্দু ও আরবী উভয় ভাষায় আবৃত্তি করেন।

## কর্মজীবন
কাশমী সাত বছর বয়সে কুরআন তেলাওয়াত শুরু করেছিলেন। কয়েক বছর ধরে তিনি সারা বিশ্বের বেশ কয়েকটি ক্বিরাত প্রতিযোগিতায় অংশ নিয়েছেন। ১৯৬৯ সালে তিনি মালয়েশিয়ায় বিজয়ী হন এবং প্রথম স্থান অর্জন করেন। ১৯৭৯ সালে, তিনি লিবিয়ার আরেকটি প্রতিযোগিতায় কাসমী যথাক্রমে ১৯৮০ এবং ১৯৮১ সালে সৌদি আরব এবং সিরিয়ায় তিলাওয়াত-ই-কুরআন-মাজিদ সম্পর্কে একটি প্রতিযোগিতা জিতেছিলেন। ৭০-এর দশকে কাসমি রেডিও পাকিস্তানে যোগ দেন। তিনি টিভি প্রোগ্রাম *সর চশমা-ই-হিদায়াত* জন্যও পরিচিত ছিলেন। কাসমী সুন্দর ও বিশুদ্ধ ক্বিরাত ও নাত প্রতিযোগিতায় বিচারকের ভূমিকা পালন করেন।

তিনি তার গাওয়া নাত "আল্লাহ হু আল্লাহ হু", "ফাসলোন কো তাকাল্লুফ হ্যায় হাম সে আগর", "জাহে মুকাদ্দার" এবং আরও অনেক নাতের জন্য বেশি পরিচিত। ক্বিরাত ও নাতের ক্ষেত্রে তার অবদানের কারণে তিনি ১৯৮৪ সালে প্রাইড অফ পারফরমেন্স পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:ইসলামি সঙ্গীত
বিষয়শ্রেণী:মুহাজির ব্যক্তি
বিষয়শ্রেণী:ইসলামি সঙ্গীতের পাকিস্তানি শিল্পী
বিষয়শ্রেণী:প্রাইড অব পারফরম্যান্স প্রাপক
বিষয়শ্রেণী:১৯৫২-এ জন্ম
জহির কাশেমী

**জহির কাশেমী** উর্দু: قاری ظہر قاسمی (আগস্ট ২ ১৯২২– সেপ্টেম্বর ১৯৮৮) পাকিস্তানি ক্বারী.

## কর্মজীবন
কুরআন তিলাওয়াতের জন্য জহির কাসমীর খুব অনন্য সম্মান ছিল। ১৯৪৭ সালের ১৪ ই আগস্ট, পাকিস্তানের স্বাধীনতার দিন, ক্বারী জহির কাসমি রেডিও পাকিস্তান এ দেশের হয়ে তেলাওয়াত করেছিলেন। তিনি ৭০ এর দশকের শেষের দিকে এবং ৮০ এর দশকের শুরুর দিকে জনপ্রিয়তা পান।

## উলেখ্যযোগ্যতা
তার নামে পাকিস্তানের করাচি শহরে একটি 'ক্বারী জহির কাসমি রোড' রয়েছে। 

## পুরস্কার
* প্রাইড অফ পারফরম্যান্স
* সেতারই ই ইমতিয়াজ

## মৃত্যু
১৯৮৮ সালে মার্কিন যুক্তরাষ্ট মৃত্যু বরণ করেন। 

## তথ্যসূত্র

বিষয়শ্রেণী:পাকিস্তানি মুসলিম
বিষয়শ্রেণী:১৯২২-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী
আবু রাইহান বিশ্বাস

**আবু রাইহান বিশ্বাস** ( – ২৯ ডিসেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি সোশ্যালিস্ট ইউনিটি সেন্টার অব ইন্ডিয়ার রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।

## জীবনী
আবু রাইহান বিশ্বাস মাধ্যমিক বিদ্যালয়ে শিক্ষকতা করতেন। ১৯৭২ সালে তিনি হরিহরপাড়া বিধানসভা কেন্দ্র থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।

আবু রায়হান বিশ্বাস ১৯৭৭ সালে হরিহরপাড়া থেকে লড়লেও শেখ ইমাজউদ্দিনের নিকট পরাজিত হয়েছিলেন। ১৯৮০ সালে তিনি সপ্তম লোকসভা নির্বাচনে মুর্শিদাবাদ লোকসভা কেন্দ্র থেকে প্রতিদ্বন্দ্বিতা করলেও নির্বাচনে পরাজিত হয়েছিলেন তিনি।

আবু রাইহান বিশ্বাস ২০১৯ সালের ২৯ ডিসেম্বর ৭৯ বছর বয়সে প্রয়াত হন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:ভারতীয় বিদ্যালয়ের শিক্ষক
ডিএমওজেট

**ডিএমওজেট** (; *directory.mozilla.org*, আগের ডোমেন নাম) ওয়ার্ল্ড ওয়াইড ওয়েব লিংকসমূহের একটি বহুভাষী মুক্ত কন্টেন্ট অভিধান। যে সম্প্রদায় ও সাইট এ অভিধানটি নিয়ন্ত্রণ করতো তারা **মুক্ত অভিধান প্রকল্প** বা **ওপেন ডিকশনারি প্রোজেক্ট** বা **ওডিপি** নামে পরিচিত ছিলো।  পূর্বে এটি এওএলের মালিকানায় ছিলো, বর্তমানে এটি ভ্যারিজোন মিডিয়ার একটি অংশ। তবে এখনও এটি স্বেচ্ছাসেবী সম্পাদকদের দ্বারা নিয়ন্ত্রিত ও গঠিত হয়। 
‌
১৭ মার্চ ২০১৭ সালে ডিএমওজেট বন্ধ হয়ে যায়, কারণ এওএলের এ প্রকল্পটি সমর্থনের আর কোন ইচ্ছা নেই। অই দিনটিতে ওয়েবসাইটটি একি একক ল্যান্ডিং পাতায় পরিণত হয়, যেটা ডিএমওজেটের স্ট্যাটিকে আর্কাইভের সাথে সংযুক্ত করে। 

, dmoztools.net-এ সম্পাদনা অযোগ্য একটি মিরর এখনও রয়ে গেছে, এবং ঘোষণা দেয়া হয় যে, যখন ডিএমওজেট ইউআরএল আর আসবে না, কার্লি নামে একটি  উত্তরাধিকারী সংস্করণ আসার কথা বলা হয়। 

## আরও দেখুন

* অভিধান

## তথ্যসূত্র

## বহিঃসংযোগ

*  (১৪ মার্চ ২০১৭ সাল থেকে বন্ধ)
* 
* dmoztools.net  ডিএমওজেট স্ট্যাটিক মিরর
* কার্লি, ডিএমওজেটের উত্তরাধিকারী

বিষয়শ্রেণী:মোজিলা
বিষয়শ্রেণী:নেটস্কেপ
বিষয়শ্রেণী:এওএল
বিষয়শ্রেণী:মুক্ত কন্টেন্ট প্রকল্প
বিষয়শ্রেণী:ইংরেজি ভাষার ওয়েবসাইট
বিষয়শ্রেণী:স্প্যানিশ ভাষার ওয়েবসাইট
বিষয়শ্রেণী:আরবি ভাষার ওয়েবসাইট
বিষয়শ্রেণী:লাতিন ভাষার ওয়েবসাইট
বিষয়শ্রেণী:পারসি ভাষার ওয়েবসাইট
বিষয়শ্রেণী:ফরাসি ভাষার ওয়েবসাইট
বিষয়শ্রেণী:ফিনীয় ভাষার ওয়েবসাইট
বিষয়শ্রেণী:হিন্দি ভাষার ওয়েবসাইট
বিষয়শ্রেণী:তেলুগু ভাষার ওয়েবসাইট
বিষয়শ্রেণী:বাংলা ভাষার ওয়েবসাইট
বিষয়শ্রেণী:জাপানি ভাষার ওয়েবসাইট
বিষয়শ্রেণী:তামিল ভাষার ওয়েবসাইট
বিষয়শ্রেণী:বহুভাষিক ওয়েবসাইট
বিষয়শ্রেণী:২০১৭-এ বিলুপ্ত ইন্টারনেট সম্পত্তি
বিষয়শ্রেণী:সহযোগিতা
বিষয়শ্রেণী:১৯৯৮-এ প্রতিষ্ঠিত ইন্টারনেট সম্পত্তি
বাংলাদেশ জিন্দাবাদ

**বাংলাদেশ জিন্দাবাদ** দেশপ্রেমের প্রকাশ হিসাবে বাংলাদেশীদের দ্বারা ব্যবহৃত একটি স্লোগান এবং প্রায়ই রাজনৈতিক বক্তৃতা এবং ক্রিকেট ম্যাচগুলিতে ব্যবহৃত হয়। এটির ব্যবহার বাংলাদেশ সৃষ্টির আগেই শুরু হয়েছিল। পাকিস্তান সময়কালের সময়কালেও এটি ব্যবহৃত হয়েছিল।

## ব্যাকরণ
জিন্দাবাদ স্লোগানটি ফার্সি শব্দ থেকে উৎপত্তি।  *[[জিন্দাবাদ]]*-এর বাংলা পরিভাষা *দীর্ঘজীবী*। যেটি একটি ব্যক্তি বা একটি দেশের নামের পরে স্থাপন করা হয়। এটি বিজয় বা দেশপ্রেমের বহিঃপ্রকাশ হিসেবে উপস্থাপন করা হয়। 

## ইতিহাস

### উৎপত্তি
২৩ নভেম্বর ১৯৭০ সালে আবদুল হামিদ খান ভাসানী ঢাকার পল্টন ময়দানে একটি সমাবেশে বক্তৃতা করেন। ১৯৭০ ভোলার ঘূর্ণিঝড়ের মাত্র কয়েকদিন পরেই এই বক্তব্য দেন তিনি।  ভোলার ঘূর্ণিঝড় ইতিহাসে সর্বকালের সর্বশ্রেষ্ঠ প্রাকৃতিক দুর্যোগ হিসেবে রেকর্ড করা হয়। ঝড়ের পর ত্রাণ কার্যক্রম নিয়ে পাকিস্তান সরকারের ধীরগতির প্রতিবাদ ও প্রতিক্রিয়া হিসেবে ভাসানী পাকিস্তানের সরকার ব্যাপক সমালোচনা করেন এবং ভাসানী সুপারিশ করেছিলেন যে পূর্ব পাকিস্তান যেন আলাদা হয়ে স্বাধীন দেশ হয়।  তিনি পাকিস্তান জিন্দাবাদের পরিবর্তে *পূর্ব পাকিস্তান জিন্দাবাদ* বলে বক্তৃতা শেষ করেন। 

### ব্যবহার
বাংলাদেশের মুক্তিযুদ্ধ চলাকালে, “বাংলাদেশ জিন্দাবাদ” এবং “শেখ মুজিব জিন্দাবাদ” একটি সাধারণ শব্দ হিসেবে ব্যবহৃত হয়। ১৯৭১ সালের অস্থায়ী বাংলাদেশ সরকার  সমর্থকরা এটি ব্যবহার করতেন। ১৯৭৫ সালে, খন্দকার মোস্তাক আহমেদের সভাপতিত্বে “জয় বাংলা” প্রতিস্থাপন করে *বাংলাদেশ জিন্দাবাদকে* বাংলাদেশের জাতীয় স্লোগান করা হয়।

জাতিগত ভাষাগত পরিচয় ব্যতীত বাংলাদেশের জন্য একটি আঞ্চলিক পরিচয় তৈরির প্রচেষ্টার অংশ হিসাবে জিয়াউর রহমানের রাষ্ট্রপতির সময়ও এই স্লোগানটি ব্যবহার করা হয়েছিল। রহমান বাঙালি জাতীয়তাবাদের পরিবর্তে বাংলাদেশী জাতীয়তাবাদের ধারণা প্রচার করেছিলেন যা বাঙালি জনগোষ্ঠীসহ দেশের বিপুল সংখ্যক সংখ্যালঘুদের থেকেও সমর্থন লাভ করেছিল, সংখ্যালঘুদের অনেকে বাঙালি বংশোদ্ভূত ছিল না এবং যেমন বিহারী ও উপজাতি জনগোষ্ঠী।

## রাজনৈতিক স্লোগান

"বাংলাদেশ জিন্দাবাদ" হল বাংলাদেশ জাতীয়তাবাদী দলের (বিএনপি) আনুষ্ঠানিক স্লোগান। কোন বক্তৃতা ও বার্তা শেষে দলটির সদস্যরা বাংলাদেশ ও শহীদ রাষ্ট্রপতি জিয়াউর রহমানের স্মরণে  "বাংলাদেশ জিন্দাবাদ" শব্দবন্ধটি ব্যবহার করেন।

## আরো দেখুন

* বাংলাদেশী জাতীয়তাবাদ
* জয় বাংলা
* পাকিস্তান জিন্দাবাদ
* পাকিস্তান জিন্দাবাদ (গান)
* ইনকিলাব জিন্দাবাদ

## তথ্যসূত্র

বিষয়শ্রেণী:বাংলাদেশের ইতিহাস
বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:উর্দু শব্দ ও বাক্যাংশ
বিষয়শ্রেণী:বাংলা শব্দ ও বাক্যাংশ
বিষয়শ্রেণী:বাংলাদেশ জাতীয়তাবাদী দল
বিষয়শ্রেণী:রাজনৈতিক স্লোগান
বিষয়শ্রেণী:বাংলাদেশের রাজনৈতিক স্লোগান
বিষয়শ্রেণী:বাংলাদেশী জাতীয়তাবাদ
বিষয়শ্রেণী:স্লোগান
বাবর সালিম

**বাবর সালিম** () একজন সোবি জেলার পাকিস্তানি রাজনীতিবিদ যিনি পাকিস্তান মুসলিম লীগ নওয়াজের (পিএমএলএন) হয়ে খাইবার পাখতুনখোয়া প্রাদেশিক পরিষদের আগেকার সদস্য।  তিনি কমিটি চেয়ারম্যান  এবং বিভিন্ন কমিটি হলে সদস্য হিসাবেও দায়িত্ব পালন করছেন। 

## জন্ম ও প্রাথমিক জীবন

## শিক্ষাজীবন
বাবর সলিমের কম্পিউটার সায়েন্স এবং স্নাতকোত্তর বিজনেস অ্যাডমিনিস্ট্রেশন ডিগ্রি রয়েছে। 

## রাজনৈতিক ও কর্মজীবন
বাবর সালিম ২০১৩ সালে পিকে-৪ (পেশোয়ার-৪) থেকে বাবার খাইবার পাখতুনা প্রাদেশিক পরিষদের সদস্য হিসাবে আওয়ামী জামহুরী ইত্তেহাদ পাকিস্তানের টিকিটে পাকিস্তানের সাধারণ নির্বাচনে (পরে পাকিস্তান তেহরিক-ই-ইনসাফ-এ মিশ্রিত ) হয়ে নির্বাচিত হয়েছিলেন।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
বিষয়শ্রেণী:সোয়াবি জেলার ব্যক্তি
বিষয়শ্রেণী:পশতু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:খাইবার পাখতুনখোয়া এমপিএ ২০১৩-২০১৮
বিষয়শ্রেণী:পশতুন রাজনীতিবিদ
বিষয়শ্রেণী:১৯৮৩-এ জন্ম
রুহুল আমিন (বাংলাদেশী চলচ্চিত্র পরিচালক)

**রুহুল আমিন** (১৪ মার্চ ১৯৪০ – ৭ জানুয়ারি ২০১৩) একজন বাংলাদেশি চলচ্চিত্র পরিচালক ছিলেন।

## জীবনী
রুহুল আমিন ১৯৪০ সালের ১৪ মার্চ ঢাকায় জন্মগ্রহণ করেন। তার পৈতৃক নিবাস গাজীপুর জেলার পুবাইলে।

রুহুল আমিন পরিচালিত প্রথম চলচ্চিত্র *নিজেরে হারায়ে খুঁজি* ১৯৭২ সালে মুক্তি পেয়েছিল। তিনি *গাংচিল* ও *বেঈমান* এর মত চলচ্চিত্র পরিচালনা করেছেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।

রুহুল আমিন ২০১৩ সালের ৭ জানুয়ারি ঢাকার ময়নারটেকে নিজ বাসভবনে ৭২ বছর বয়সে মৃত্যুবরণ করেন।

## নির্বাচিত চলচ্চিত্র তালিকা
* *নিজেরে হারায়ে খুঁজি*
* *গাংচিল*
* *বেঈমান*
* *রঙ বেরঙ*
* *টার্গেট*

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:ঢাকা জেলার ব্যক্তি
অমৃতসর লোকসভা কেন্দ্র

**অমৃতসর লোকসভা কেন্দ্র**হল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ১৯৫২ সাল থেকে এই লোকসভা কেন্দ্রটি অবগত রয়েছে। এই লোকসভা কেন্দ্রের আসনটি অসংরক্ষিত এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন ভারতীয় জাতীয় কংগ্রেস গুরজিৎ সিং আউজলা। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।

ভারতীয় জাতীয় কংগ্রেসএর অমরিন্দর সিং ২০১৪ সালের সাধারণ নির্বাচনের পর থেকে প্রতিনিধিত্ব করেছেন। এর আগে ২০০৪ সাল থেকে এই কেন্দ্রটিকে নবজোট সিং সিধু ধরে রেখেছিলেন।

অরুণ জেটলি(২০১৪-২০১৯) ভারতের অর্থমন্ত্রী, ২০১৪ সালে বিজেপি এই আসনটি ব্যর্থতার সাথে প্রতিদ্বন্দ্বিতা করেছিলেন।

## বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর অমৃতসর লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
বর্তমানে অমৃতসর লোকসভা কেন্দ্রটি ৯ টি বিধানসভা যেমন- আজনলা, রাজা সান্সি, মজিথা, অমৃতসর উত্তর, অমৃতসর পশ্চিম, অমৃতসর মধ্য, অমৃতসর পূর্ব, অমৃতসর দক্ষিণ ও আত্তারী 

; আজনলা বিধানসভা কেন্দ্র
১১ নং আজনলা বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের হরপারতাপ সিং আজনলা।
; রাজা সান্সি বিধানসভা কেন্দ্র
১২ নং রাজা সান্সি বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সুখবিন্দর সিং সরকারিয়া।
; মজিথা বিধানসভা কেন্দ্র
১৩ নং মজিথা বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক শিরোমণি আকালি দলের বিক্রম সিং মজিঠিয়া।
;অমৃতসর উত্তর বিধানসভা কেন্দ্র
১৫ নং অমৃতসর উত্তর বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সুনীল কুমার।
;অমৃতসর পশ্চিম বিধানসভা কেন্দ্র (এসসি)
১৬ নং অমৃতসর পশ্চিম বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি তপসিলী জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের রাজ কুমার ভারকা।
;অমৃতসর মধ্য বিধানসভা কেন্দ্র
১৭ নং অমৃতসর মধ্য বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের ওম প্রকাশ সোনি।
;অমৃতসর পূর্ব বিধানসভা কেন্দ্র
১৮ নং অমৃতসর পূর্ব বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের নবজোত সিং সিধু।
;অমৃতসর দক্ষিণ বিধানসভা কেন্দ্র
১৯ নং অমৃতসর দক্ষিণ বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের ইন্দিরবীর সিং বোলারিয়া।
;আত্তারী বিধানসভা কেন্দ্র
২০ নং আত্তারী বিধানসভা কেন্দ্রটি ভারতের পাঞ্জাব রাজ্যের অমৃতসর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের তারসেম সিং ডি.সি.।

## সংসদ সদস্য

## নির্বাচনী ফলাফল

### সাধারণ নির্বাচন ২০১৯

## তথ্যসূত্র

বিষয়শ্রেণী:পাঞ্জাবের লোকসভা কেন্দ্র
বিষয়শ্রেণী:অমৃতসর জেলা
আন্তর্জাতিক জুনিয়র বিজ্ঞান অলিম্পিয়াড

**আন্তর্জাতিক জুনিয়র সায়েন্স অলিম্পিয়াড** (*আইজেএসও*) ১৫ বছরের বা তার কম বয়সী শিক্ষার্থীদের জন্য একটি বার্ষিক বিজ্ঞান প্রতিযোগিতা। এটি একটি আন্তর্জাতিক বিজ্ঞান অলিম্পিয়াড এবং একমাত্র আন্তর্জাতিক একাডেমিক প্রতিযোগিতা যা একই সাথে পদার্থবিদ্যা, রসায়ন এবং জীববিজ্ঞানকে আচ্ছাদন করে। প্রথম আইজেএসও ২০০৪ সালে ইন্দোনেশিয়ার জাকার্তায় অনুষ্ঠিত হয়েছিল। প্রায় সব দেশ তিন থেকে ছয় শিক্ষার্থীর প্রতিনিধি দল, এক থেলে তিন জন দলনেতা এবং পর্যবেক্ষককে পাঠায়।

প্রতিযোগিতাটি তিনটি পরীক্ষায় বিভক্ত হয়, যার প্রতিটিই তিন থেকে চার ঘণ্টার মধ্যে চলে। তাত্ত্বিক অংশটি দুটি পরীক্ষা নিয়ে গঠিত: ৩০টি প্রশ্ন সমন্বিত একাধিক পছন্দ প্রশ্নাবলী এবং একটি তাত্ত্বিক পরীক্ষা। ব্যবহারিক অংশে তিনটি পরীক্ষাগার পরীক্ষা থাকে, প্রতিটি ক্ষেত্রের জন্য একটি করে।

## স্বাগতিক দেশ
# ২০০৪ ইন্দোনেশিয়া জাকার্তা
# ২০০৫ ইন্দোনেশিয়া জাকার্তা
# ২০০৬ ব্রাজিল সাও পাওলো
# ২০০৭ তাইওয়ান তাইপেই
# ২০০৮ দক্ষিণ কোরিয়া চ্যাংওয়ন
# ২০০৯ আজারবাইজান বাকু
# ২০১০ নাইজেরিয়া আবুজা
# ২০১১ দক্ষিণ আফ্রিকা ডারবান
# ২০১২ ইরান তেহরান
# ২০১৩ ভারত পুনে
# ২০১৪ আর্জেন্টিনা মেন্ডোজা
# ২০১৫ দক্ষিণ কোরিয়া দায়েগু
# ২০১৬ ইন্দোনেশিয়া বালি
# ২০১৭ নেদারল্যান্ডস নিজমেগেন
# ২০১৮ বোতসোয়ানা গ্যাবরোন
# ২০১৯ কাতার দোহা
জার্মানি ফ্রাঙ্কফুর্টে ২০২০ সালে, ২০২১ সালে সংযুক্ত আরব আমিরাতে, ২০২২ সালে ইউক্রেনে, ২০২৩ সালে থাইল্যান্ডে, ২০২৪ সালে রোমানিয়াতে, ২০২৫ সালে রাশিয়াতে অনুষ্ঠিত হওয়ার কথা আছে।

## আরও দেখুন

* বাংলাদেশ জুনিয়র বিজ্ঞান অলিম্পিয়াড
* আন্তর্জাতিক বিজ্ঞান অলিম্পিয়াড

## তথ্যসূত্র

বিষয়শ্রেণী:বিজ্ঞান উৎসব
বিষয়শ্রেণী:আন্তর্জাতিক বিজ্ঞান অলিম্পিয়াড
বিষয়শ্রেণী:২০০৪-এ প্রতিষ্ঠিত পুনরাবৃত্ত ঘটনা
বলো না তুমি আমার (দ্ব্যর্থতা নিরসন)

**বলো না তুমি আমার** শিরোনামে নিম্নের বিষয় সমূহ নির্দেশিত হতে পারে-

# বলো না তুমি আমার - ২০১০ সালে মুক্তিপ্রাপ্ত বাংলাদেশী চলচ্চিত্র।
# বলো না তুমি আমার - ২০১০ সালে মুক্তিপ্রাপ্ত ভারতীয় বাংলা চলচ্চিত্র।
নববর্ষের প্রাক্কাল (গ্রেগরীয় বর্ষপঞ্জি)

খ্রিস্টীয় বা গ্রেগরীয় বর্ষপঞ্জি অনুসারে  **নববর্ষের প্রাক্কাল** বলতে বছরের শেষ দিবসটিকে অর্থাৎ ডিসেম্বর মাসের ৩১ তারিখের দিনটিকে, বিশেষ করে দিবাগত সন্ধ্যাটিকে বোঝানো হয়। পাশ্চাত্যের অনেক দেশে এই দিনটিকে সাধু সিলভেস্টারের দিবস হিসেবে ডাকা হয়।

ঐ সন্ধ্যায় বিশ্বের বহু দেশে লোকজন তাদের কাছের বা দূরের বন্ধুবান্ধব কিংবা পারিবারিক সদস্যদের সাথে সামাজিক অনুষ্ঠানে একত্রিত হয়, নাচ-গান,   খাওয়া-দাওয়া ও পান করে থাকে। কিছু খ্রিস্টান গভীর রাতে বিশেষ প্রার্থনা অনুষ্ঠানে যোগ দেন। এসব অনুষ্ঠান মাঝরাত পর্যন্ত অব্যাহত থাকে, যে মুহূর্তে লোকজন নতুন বছরকে উৎসাহের সাথে বরণ করে নেয়। এসময় সাধারণত চমকপ্রদ আতশবাজি জ্বালানো হয় ও উপস্থিত লোকজন সেগুলি দেখে উপভোগ করে।  নববর্ষের প্রাক্কালে শুরু হওয়া উৎসবানুষ্ঠানগুলি প্রায়ই মাঝরাত পার হয়ে নববর্ষ দিবসে অর্থাৎ নতুন বছরের ১লা জানুয়ারি তারিখে ভোররাত পর্যন্ত উদযাপিত হয়।

পাশ্চাত্যের ইংরেজিভাষী দেশগুলিতে লোকেরা "ওল্ড ল্যাং জাইন" (Auld Lang Syne) একটি অতীতের স্মৃতিবিধুরমূলক গান গেয়ে থাকে, যেটি বাংলাতে "পুরানো সেই দিনের কথা" নামের রবীন্দ্র সঙ্গীত হিসেবে অনূদিত হয়েছে।

পাশ্চাত্য বা গ্রিস্টীয় নববর্ষের প্রাক্কাল হলেও বর্তমানে বিশ্বায়নের যুগে এসে আন্তর্জাতিক গণমাধ্যমগুলির প্রচারের সুবাদে এই বিশেষ দিবসটি বিশ্বের প্রায় সব দেশে কমবেশি উদযাপিত হয়। বাংলাদেশের দিবসটি চলিত ইংরেজি অনুসারে "থার্টি-ফার্স্ট নাইট" হিসেবেও পরিচিত, তুলনায় "নিউ ইয়ার্স ইভ" পরিভাষাটি সেখানে তেমন প্রচলিত নয়।

## তথ্যসূত্র

বিষয়শ্রেণী:ডিসেম্বর উদ্‌যাপন
বিষয়শ্রেণী:খ্রিস্টীয় নববর্ষ উৎসব
বিষয়শ্রেণী:আতশবাজির ঘটনা
বিষয়শ্রেণী:ছুটির দিন
বিষয়শ্রেণী:বার্ষিক ঘটনাবলী
বিষয়শ্রেণী:ডিসেম্বরের ঘটনা
বিষয়শ্রেণী:নববর্ষ উদ্‌যাপন
রাজা ৪২০

***রাজা ৪২০*** ২০১৬ সালে মুক্তিপ্রাপ্ত একটি বাংলাদেশী কৌতুকধর্মী চলচ্চিত্র। চলচ্চিত্রটি পরিচালনা করেছেন উত্তম আকাশ ও প্রযোজনা করেছে গোধূলি ফিল্মস। চলচ্চিত্রটিতে মুখ্য ভূমিকায় অভিনয় করেছেন শাকিব খান ও অপু বিশ্বাস। পাশাপাশি ওমর সানী, রাভিনা বৃষ্টি, সাদেক বাচ্চু, কাবিলাসহ অন্যান্যরা এটির বিভিন্ন গুরুত্বপূর্ণ ভূমিকায় অভিনয় করেছেন। এটি ২০১৬ সালের ৫ ফেব্রুয়ারি প্রেক্ষাগৃহে মুক্তি পায়।

## অভিনয়
* শাকিব খান - রাজা
* অপু বিশ্বাস - রাণী
* ওমর সানী - বাদশা
* রাভিনা বৃষ্টি - নার্গিস
* অমিত হাসান - ডিস্কো বাবা
* সাদেক বাচ্চু - রাণীর বাবা
* রেবেকা - রাজার মা
* কাবিলা
* কমল পাটেকার
* কালা আজিজ

## প্রযোজনা
২০১৫ সালের ৩ মার্চ ঢাকার হাতিরঝিলে প্রিয়াঙ্কা শুটিং হাউজে মহরতের মাধ্যমে শুরু হয় *রাজা ৪২০* চলচ্চিত্রের কাজ। ২০১৫ সালের ১৭ আগস্ট চলচ্চিত্রটির দৃশ্য ধারণ করা হয় এফডিসির কড়ইতলায়, অংশ নেন শাকিব খান, ওমর সানী, কাবিলা এবং মিজু আহমেদ। চলচ্চিত্রের প্রধান নায়িকা অপু বিশ্বাস শুটিংয়ে অংশ নেন পরের দিন ১৮ তারিখ হতে, এদিন পুবাইল এবং আফতাবনগরে করা হয় এটির দৃশ্য ধারণ।

## সংগীত
*রাজা ৪২০* চলচ্চিত্রের সংগীত পরিচালনা করেছেন কাজী জামাল ও জীবন মুরাদ। এটির গানের সুর ও গীত রচনা করেছেন শাহ আবদুল করিম (সংগ্রহ) আজমুল হুদা ও জীবন মুরাদ। গানে কণ্ঠ দিয়েছেন এন্ড্রু কিশোর, মিলা ইসলাম, উমা খান, কিশোর, প্রশান্ত, নুসরাত পাঁপড়ি। এছাড়াও চলচ্চিত্রটিতে ব্যবহার করা হয় ১৯৭৫ সালে মুক্তিপ্রাপ্ত শাবানা ও খসরু অভিনীত আকবর কবির পিন্টু পরিচালিত *বাদশা* চলচ্চিত্রের "ও প্রাণের রাজা" শিরোনামের একটি গান, গাজী মাজহারুল আনোয়ার রচিত প্রবাল চৌধুরী ও উমা খানের গাওয়া এই গানটির সুর ও সঙ্গীতায়োজন করেছিলেন আলী হোসেন। নতুন এই গানটির সঙ্গীতায়োজন করেছেন কাজী জামাল এবং এতে কণ্ঠ দেন এন্ড্রু কিশোর ও উমা খান, যা ২০১৬ সালের ১ ফেব্রুয়ারি লাইভ টেকনোলজিসের ইউটিউব চ্যানেলে মুক্তি পায়।

## বাজারজাতকরণ ও মুক্তি
২০১৬ সালের ২১ জানুয়ারি শাকিব খানের অফিসিয়াল ফেসবুক পেইজে এ চলচ্চিত্রের আনুষ্ঠানিক ট্রেলার প্রকাশ করা হয়।

### মুক্তি
*রাজা ৪২০* ২০১৬ সালের ৫ ফেব্রুয়ারি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০১৬-এর চলচ্চিত্র
বিষয়শ্রেণী:২০১০-এর দশকের চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:উত্তম আকাশ পরিচালিত চলচ্চিত্র